
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par finansējuma piešķiršanu Rēzeknes novada pašvaldībai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta (turpmāk - MK) rīkojuma projekts ir izstrādāts pamatojoties uz likuma “Par valsts budžetu 2026. gadam un budžeta ietvaru 2026., 2027. un 2028. gadam” 48. pantu un ņemot vērā:
- MK 2003. gada 29. aprīļa noteikumu Nr. 236 "Aizsardzības ministrijas nolikums" 4.4.apakšpunktu - Aizsardzības ministrijas funkcija - organizēt un koordinēt valsts politikas īstenošanu militārās izglītības un zinātnes jomā;
- Aizsardzības ministrijas un Rēzeknes novada pašvaldības 2025. gada 15. augusta nodomu vienošanās par sadarbības līguma profesionālās vidusskolas ar militāru ievirzi izveidošanai slēgšanu;
- informatīvo ziņojumu "Par profesionālās vidējās izglītības iestādes izveidi" (25-TA-1828; izskatīts 2025. gada 25. novembra MK sēdē);
- MK 2026. gada 7. aprīļa rīkojumu Nr. 180 "Par Ģenerāļa Pētera Radziņa profesionālās vidusskolas dibināšanu".

Ņemot vērā Aizsardzības ministrijas vienošanos ar Rēzeknes novada pašvaldību, Ģenerāļa Pētera Radziņa profesionālā vidusskola atradīsies Maltas vidusskolas telpās. Saistībā ar skolēnu skaita samazinājumu pēdējos 10 gados Maltas vidusskolas darbība ar Ģenerāļa Pētera Radziņa profesionālās vidusskolas ienākšanu netiks traucēta, tā turpinās savu darbu ierastajā kārtībā. Lai Ģenerāļa Pētera Radziņa profesionālā vidusskola varētu ar 2026. gada 1. septembri uzsākt apmācību procesu, atsevišķās telpās Maltas vidusskolas ēkā Sporta ielā 5, Maltā, Maltas pagastā, Rēzeknes novadā (būves kadastra apzīmējums 7870 003 0590 002) ir nepieciešams veikt pārbūvi. Rēzeknes novada pašvaldība ir veikusi nepieciešamos iepirkumus darbu veikšanai.
1.2. Mērķis
Mērķa apraksts
MK rīkojuma projekts ir sagatavots, lai no Aizsardzības ministrijas budžeta līdzekļiem 2026. gadā piešķirtu Rēzeknes novada pašvaldībai finansējumu 142 998 euro apmērā Maltas vidusskolas ēkas (būves kadastra apzīmējums 7870 003 0590 002) telpu grupas pārbūvei, t.sk. būvniecības dokumentācijas izstrādei, autoruzraudzībai un būvuzraudzībai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pamatojoties uz MK 2026. gada 7. aprīļa rīkojumu Nr. 180 "Par Ģenerāļa Pētera Radziņa profesionālās vidusskolas dibināšanu" ar 2026. gada 24. aprīli ir dibināta aizsardzības ministra pakļautībā esoša valsts tiešās pārvaldes profesionālās vidējās izglītības iestāde – Ģenerāļa Pētera Radziņa profesionālā vidusskola. 
Ģenerāļa Pētera Radziņa profesionālā vidusskola ir pilnībā valsts finansēta un uzraudzīta izglītības iestāde, kuras darbība atbilstoši Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu 28. punktam var tikt uzskatīta par nesaimniecisko darbību.  Ģenerāļa Pētera Radziņa profesionālā vidusskola uz MK rīkojuma projekta sagatavošanas brīdi nesniedz papildpakalpojumus/neveic papildinošo saimniecisko darbību Komisijas paziņojuma par Līguma par Eiropas Savienības darbību 107.panta 1.punktā minēto valsts atbalsta jēdzienu 207.punkta izpratnē (papildpakalpojumu sniegšana/papildinošās saimnieciskās darbības veikšana ir iespējama skolas turpmākajā darbībā). Attiecīgi - publisko līdzekļu, kas tiks ieguldīti Ģenerāļa Pētera Radziņa profesionālās vidusskolas darbības nodrošināšanai nepieciešamās infrastruktūras uzlabošanai, piešķiršana Rēzeknes novada pašvaldībai nav kvalificējama kā komercdarbības atbalsts.
Ģenerāļa Pētera Radziņa profesionālā vidusskola atradīsies Maltas vidusskolas telpās un savu darbu uzsāks 2026. gada 1. septembrī. Skolas tuvumā ir atbilstošs apvidus taktisko vingrinājumu veikšanai, Zemessardzes vienību (32.kājnieku bataljons Rēzeknē, 35.kājnieku bataljons Preiļos un 36.kaujas atbalsta bataljons Lūznavā) izvietojums nodrošinās nepieciešamā militārā atbalsta iespējas. Lai Ģenerāļa Pētera Radziņa profesionālā vidusskola varētu uzsākt mācību procesu nākamajā mācību gadā, Maltas vidusskolas ēkā Sporta ielā 5, Maltā, Maltas pagastā, Rēzeknes novadā (būves kadastra apzīmējums 7870 003 0590 002), ir nepieciešams veikt atsevišķu telpu pārbūvi.

Ņemot vērā, ka Ģenerāļa Pētera Radziņa profesionālajā vidusskolā apmācāmo skaits pakāpeniski pieaugs no viena apmācāmā kursa līdz četriem apmācāmajiem kursiem, pēc skolas darbības uzsākšanas ir plānots veikt papildus Maltas vidusskolas ēkas (būves kadastra apzīmējums 7870 003 0589 001) pārbūvi, pielāgojot to izglītojamo vajadzībām (izveidojot gan mācību klases, gan dienesta viesnīcas telpas), pārbūves darbu izmaksas sedzot no Aizsardzības ministrijas budžeta līdzekļiem.
Problēmas un risinājumi
Problēmas apraksts
Maltas vidusskolas infrastruktūra šobrīd nodrošina nepieciešamo mācību klašu un mācību atbalsta telpu pieejamību Ģenerāļa Pētera Radziņa profesionālās vidusskolas vajadzībām, vienlaikus - lai skola uzsāktu savu darbu 2026. gada 1. septembrī, līdz mācību gada sākumam ir nepieciešams veikt telpu grupas pārbūvi dienesta viesnīcā 3. un 4.stāvā (būves kadastra apzīmējums 7870 003 0590 002) - dušu, labierīcību pārbūvi, pārbūvējamo telpu apdares izbūvi/atjaunošanu, atsevišķās telpās inženierkomunikāciju, apgaismojuma pārbūvi, jauna rozešu tīkla izbūvi atbilstoši paredzētajai telpu noslodzei u.tml. Dienesta viesnīcas 3. un 4.stāvs pilnībā tiks nodots lietošanai tikai Ģenerāļa Pētera Radziņa profesionālās vidusskolas vajadzībām, attiecīgi ar MK rīkojumu piešķiramie publiskie līdzekļi tiks ieguldīti infrastruktūrā, kuru izmantos tikai Ģenerāļa Pētera Radziņa profesionālā vidusskola. Ņemot vērā minēto, finansējuma piešķiršana Rēzeknes novada pašvaldībai nav saistāma ar saimnieciskās darbības veikšanu un nav klasificējama kā komercdarbības atbalsts.
Risinājuma apraksts
Rēzeknes novada pašvaldība, atbilstoši normatīvo aktu prasībām publisko iepirkumu jomā, īstenojot atklātas, pārredzamas, nediskriminējošas un konkurenci nodrošinošas procedūras, ir veikusi Maltas vidusskolas ēkas (būves kadastra apzīmējums 7870 003 0590 002) pārbūves veikšanai nepieciešamos iepirkumus:
- projektēšanas, būvdarbu un autoruzraudzības iepirkums (ID Nr.RNP 2026/16) "Būvniecības dokumentācijas izstrāde, būvdarbi un autoruzraudzība Maltas vidusskolas ēkas telpu grupas pārbūvei Sporta ielā 5, Maltā, Maltas pagastā, Rēzeknes novadā" - pieņemts Rēzeknes novada pašvaldības iepirkumu komisijas lēmums piešķirt līguma slēgšanas tiesības darbu veikšanai par summu 115 800 euro bez PVN, 140 118 euro ar PVN;
- būvuzraudzības iepirkums (ID Nr.RNP 2026/20) "Būvuzraudzības pakalpojumu nodrošināšana būvobjektā “Maltas vidusskolas ēkas (002) telpu grupas pārbūve Sporta ielā 5, Maltā, Maltas pagastā, Rēzeknes novadā" - pieņemts Rēzeknes novada pašvaldības iepirkumu komisijas lēmums piešķirt līguma slēgšanas tiesības darbu veikšanai par summu 2380 euro bez PVN, 2879,80 euro ar PVN.

Ņemot vērā minēto, kopējais Rēzeknes novada pašvaldībai piešķiramais finansējums projektēšanai, pārbūves darbu veikšanai, autoruzraudzībai un būvuzraudzībai ir 142 998 euro ar PVN.
Aizsardzības ministrija noslēgs sadarbības līgumu ar Rēzeknes novada pašvaldību par piešķirto finansējumu, nosakot piešķirtā finansējuma izlietojuma kontroli, kā arī Rēzeknes novada pašvaldības atbildību par grāmatvedības datu pareizību un finanšu līdzekļu izlietojumu atbilstoši plānotajam.
Vai ir izvērtēti alternatīvie risinājumi?
Jā
Apraksts
Maltas vidusskola ir Rēzeknes novada pašvaldības dibināta vispārējās izglītības iestāde, kas atrodas Rēzeknes novada pašvaldībai piederošās telpās, attiecīgi finansējuma piešķiršana Rēzeknes novada pašvaldībai ir piemērotākais risinājums.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
MK rīkojuma projekta izpilde tiks nodrošināta no 2026. gada Aizsardzības ministrijas budžeta programmā 33.00.00 “Aizsardzības īpašumu pārvaldīšana” paredzētajiem līdzekļiem, nepieciešamības gadījumā veicot pārdali ekonomiskās klasifikācijas kodu griezumā.
Ar Rēzeknes novada pašvaldību tiks noslēgts sadarbības līgums, tajā tiks atrunāta finansējuma kontroles kārtība un atskaitīšanās periods, lai Aizsardzības ministrija varētu uzraudzīt finansējuma apguvi.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
skolēni
skolas personāls
Ietekmes apraksts
Veicot Maltas vidusskolas ēkas telpu grupas pārbūvi, tiks uzlabota skolas infrastruktūra, izveidojot piemērotu vidi Ģenerāļa Pētera Radziņa profesionālas vidusskolas skolēniem un skolotājiem.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
MK rīkojuma projekta izpilde tiks nodrošināta no 2026. gada Aizsardzības ministrijas budžeta programmā 33.00.00 “Aizsardzības īpašumu pārvaldīšana” paredzētajiem līdzekļiem, nepieciešamības gadījumā veicot pārdali ekonomiskās klasifikācijas kodu griezumā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
-
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Sabiedrības līdzdalība netiek organizēta, jo finansējuma piešķiršana Rēzeknes novada pašvaldībai tiek plānota, ņemot vērā Aizsardzības ministrijas iespējas nodrošināt attiecīgo finansējumu.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Aizsardzības ministrija
Valsts aizsardzības militāro objektu un iepirkumu centrs
Rēzeknes novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
-
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

